चरनी में लेटे बालक यीशु को देखने उमड़े मसीही
बानो के जीईएल चर्च, आरसी मिशन, बांकी एला, में रही क्रिसमस की धूम
भास्करन्यूज।सिमडेगा
जिलेमें क्रिसमस का पर्व हर्षेाल्लास के साथ मनाया गया। प्रभु यीशु ख्रीस्त के जन्म के मौके पर आयोजित पर्व में मसीही विश्वासियों ने पवित्र चरनी में लेटे बालक यीशु का दर्शन किया और अपने हाथों में लेकर बालक यीशु का चुंबन किया। भव्य रूप से सजाए गए चर्चों में रात से ही लोगों की भीड़ उमड़ रही थी। लोग एक-दूसरे को पर्व की बधाई दे रहे थे।
हर धर्म संप्रदाय के लोगों ने साथ मिलकर क्रिसमस मनाया। ग्रामीण क्षेत्रों में भी पर्व की धूम देखी गई। केरसई के टैंसेर पल्ली, पाकरटांड़ पल्ली, ढिंगुरपानी पल्ली किनकेल पल्ली में धूमधाम से क्रिसमस मनाया गया। बानो के जीईएल चर्च, आरसी मिशन बांकी, एला, गिरदा मिशन समेत अन्य चर्चों में पर्व उत्साह के साथ मनाया गया।
बानो में मिस्सा गीत गातीं महिलाएं।
चरनी को आशीष देते बिशप बरवा
मानव की मुक्ति के लिए संसार में आए प्रभु यीशु : बिशप बरवा
सामटोलीस्थित संत अन्ना महागिरजाघर में बिशप विंसेंट बरवा ने चरनी में आशीष की। उन्होंने अपने प्रवचन में कहा कि क्रिसमस का पर्व ईश्वर की दया, प्रेम और क्षमाशीलता का समारोह है। ईश्वर ने मनुष्यों से बहुत प्यार किया। यह समारोह माता-पिता और हमारे पारिवारिक जीवन का समारोह है। प्रभु यीशु ख्रीस्त हमलोगों की मुक्ति के लिए आए और उन्हीं के दर्शन के लिए हमसब इतनी बड़ी संख्या में जुटे हैं। हम ईश्वर की स्तुति करें। क्रिसमस के पवित्र मिस्सा अनुष्ठान में पल्ली पुरोहित फादर तोबियस केरकेट्टा, फादर शैलेश केरकेट्टा, फादर बर्बट कुजूर, रंजीत डुंगडुंग, फादर अर्नेस्ट, सिस्टर राहिल, ब्रदर अमित और ब्रदर जगन आदि ने प्रार्थना गीत प्रस्तुत किया।
गरीब अनाथ बच्चों के साथ बिशप ने मनाया क्रिसमस
बिशपहाउस में क्रिसमस गैदरिंग का आयोजन किया गया। यहां गरीब अनाथ बच्चों के साथ बिशप विंसेंट बरवा ने क्रिसमस पर्व मनाया। इस मौके पर बिशप ने बच्चों को पर्व की शुभकामनाएं दी। बच्चों के साथ बिशप बरवा अन्य पुरोहित धर्मबहनों ने क्रिसमस गीत गाया। बच्चों के लिए कई कार्यक्रमों का आयोजन किया गया। बच्चों के बीच मिठाई, केक उपहार आदि बांटे गए। बिशप ने गरीब अनाथ बच्चों के साथ दोपहर का भोजन खाया। इस मौके पर बिशप बरवा ने कहा कि बच्चे भगवान का रूप हैं। बच्चों में ही समाज का भविष्य छिपा है। इस मौके पर फादर जोन तिर्की, सिस्टर सिसिलिया, सिस्टर बेर्नादेत, सिस्टर सहिन, सिस्टर नोएला, सिस्टर अनिता, सिस्टर अनूपा, सिस्टर राहिल सिस्टर तेतरा समेत कई लोग मौजूद थे।
मंडलकारा में मिस्सा अनुष्ठान
मंडलकारामें भी मिस्सा अनुष्ठान का आयोजन किया। इस मौके पर फादर जोन तिर्की मुख्य अनुष्ठाता के रूप में मौजूद थे। फादर तिर्की ने धार्मिक अनुष्ठान संपन्न कराए। इस मौके पर फादर तिर्की ने कहा कि क्रिसमस का त्योहार आपसी प्रेम का पर्व है। लोग मिलजूल कर रहें। फादर ने कहा कि वे जेल से बाहर जाएं तो समाज के मुख्यधारा से जुड़कर अपना जीवन व्यतित करें।
क्रिसमस के अवसर पर चर्च में मिस्सा अनुष्ठान संपन्न कराते बिशप और कार्यक्रम में उपस्थित मसीही समुदाय के लोग।
hin_Deva bho_Deva san_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva